**Justine Henin** (født 1. juni 1982 i Liège) er en belgisk tennisspiller. Hun har vært rangert som nummer 1 på verdensrankingen. 

Henin startet sin profesjonelle karriere i mai 1999, da hun vant Belgian Open i Antwerpen. Hun etablerte seg i den absolutte verdenstoppen i 2001. Hun kom til semifinalen i French Open, til finalen i Wimbledon og var ranket som nummer sju av WTA på slutten av året. I løpet av 2002 klatret hun til femteplass på verdensrankingen. I mai dette året vant hun German Open, ved å slå Jennifer Capriati i semifinalen og Serena Williams i finalen.

Grand Slam-gjennombrudd
-----------------------

Den 7. juni 2003 vant hun sin første Grand Slam-turnering, French Open. 7. september vant hun sin andre Grand Slam-turnering, US Open. Begge gangene slo hun belgiske Kim Clijsters i finalen. I januar 2004 vant hun sin tredje Grand Slam-seier, denne gangen vant hun Australian Open, og igjen ble Kim Clijsters tapende finalist. Henin bekreftet formen ved å vinne ytterligere to turneringer i februar og mars 2004.

2004–2005
---------

Etter dette ble hun satt kraftig tilbake av en virusinfeksjon, i mai 2004 tapte hun i andre runde mot en lavt rangert spiller, og senere trakk hun seg fra Wimbledon-turneringen. 

Hun gjorde comeback under OL 2004 i Athen, der hun tok gull. Deretter tok hun pause fra tennis, og ble ytterligere satt tilbake av en kneskade i desember 2004. I mars 2005 var hun igjen tilbake på proffsirkuset. Dette året vant hun French Open for andre gang. Etter 24 seire på rad, tapte hun i første runde mot en gresk ukjent motstander i Wimbledon.

2006
----

Justine Henin under Medibank International 2006 i Sydney i Australia.
I 2006 kom Henin til finalen i Australian Open, der hun møtte franske Amélie Mauresmo. På stillingen 1-6, 0-2 trakk hun seg imidlertid fra videre spill på grunn av magesmerter. Hun vant årets andre Grand Slam-turnering, French Open, uten å tape ett eneste sett og beseiret Svetlana Kuznetsova 6-4, 6-4 i finalen. I Wimbledon kom hun helt til finalen, men tapte i tre sett for Amélie Mauresmo. Hun kom også til finalen i US Open, men tapte i to sett for Maria Sharapova. Henin vant også WTA-sluttspillet. Selv om hun ikke spilte så mange turneringer, gjorde hun det godt i alt hun stilte opp i.

2007
----

I 2007 vant hun sin fjerde singletittel i French Open og sin tredje på rad. Hun ble dermed den fjerde kvinnen som vunnet tre strake French Open-finaler, de andre er Helen Wills Moody (1928–1930), Hilde Krahwinkel (1935–37) og Monica Seles (1990–1992). I Wimbledon kom hun til semifinale der hun tapte til useedede Marion Bartoli med 6-1, 5-7, 1-6. I US Open 2007 beseiret Henin Svetlana Kuznetsova i finalen. Hun har lagt opp siden da.

Grand Slam-seire
----------------

* Frankrikes flagg **French Open:**
	+ Single kvinner: 2003 (hun beseiret Kim Clijsters i finalen)
	+ Single kvinner: 2005 (hun beseiret Mary Pierce i finalen)
	+ Single kvinner: 2006 (hun beseiret Svetlana Kuznetsova i finalen)
	+ Single kvinner: 2007 (hun beseiret Ana Ivanović i finalen)
* USAs flagg **US Open:**
	+ Single kvinner: 2003 (hun beseiret Kim Clijsters i finalen)
	+ Single kvinner: 2007 (hun beseiret Svetlana Kuznetsova i finalen)
* Australias flagg **Australian Open:**
	+ Single kvinner: 2004 (hun beseiret Kim Clijsters i finalen)

Referanser
----------

1. ↑   Roglo, Roglo person ID p=justine;n=henin[Hentet fra Wikidata]
2. ↑   GeneaStar, GeneaStar person-ID heninj[Hentet fra Wikidata]
3. ↑   Dictionnaire des Wallons, oppført som Justine HENIN, Dictionnaire des Wallons ID henin-justine[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id henin-justine[Hentet fra Wikidata]
5. ↑   The Bud Collins History of Tennis (2nd ed.), side(r) 674[Hentet fra Wikidata]
6. ↑   espn.go.com[Hentet fra Wikidata]
7. ↑   Tennis Hall of Fame player ID justine-henin, besøkt 8. juli 2023[Hentet fra Wikidata]
8. ↑   «Belgian tennis great Justine Henin receives ITF's highest honor», verkets språk engelsk, utgitt 8. juli 2023, besøkt 8. juli 2023[Hentet fra Wikidata]
9. ↑   «Justine Henin krijgt hoogste internationale tennisonderscheiding: "Voor blijvende bijdrage aan sport"», utgitt 8. juli 2023, besøkt 8. juli 2023[Hentet fra Wikidata]

Eksterne lenker
---------------

* (nl) Offisielt nettsted Rediger på Wikidata

* (en) Justine Henin – kategori av bilder, video eller lyd på Commons Rediger på Wikidata

* (en) Justine Henin – galleri av bilder, video eller lyd på Commons Rediger på Wikidata
* (en) Justine Henin på Internet Movie Database Rediger på Wikidata
* Justine Henin på Twitter Rediger på Wikidata

* Justine Henin på Facebook Rediger på Wikidata
* (de) Justine Henin – Munzinger Sportsarchiv Rediger på Wikidata

* (en) Justine Henin – Olympedia Rediger på Wikidata

* (en) Justine Henin – Sports-Reference (OL-resultater – arkivert) Rediger på Wikidata

* (en) Justine Henin – WTA Tennis Rediger på Wikidata

* (en) Justine Henin – ITF Tennis Rediger på Wikidata

* (en) Justine Henin – FedCup Rediger på Wikidata

* (en) Justine Henin – International Tennis Hall of Fame Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** LCCN **·** ISNI **·** NKC **·** Munzinger (sport)
 |